
Historizáló városszövet szolár potenciálja Budapesten

Kulcsszavak: Napenergia; Napelem; Historizáló bérház; Szimuláció
A TDK dolgozat témája Budapest belvárosában elhelyezkedő
historizáló bérházak napenergia-potenciáljának vizsgálata. A kutatás
elemezi az 1850-1930 között épült bérházak tömegtípusait, ezek
különböző méreteit és egymás melletti pozícióját vizsgálja. Olyan
műszaki megoldásokat is bemutat, melyek esetleges védett épületeken
is lehetővé teszik az energiatermelést, megtartva az épület jelenlegi
jellegét és látványát. A dolgozatban megismeri az olvasó a napelemek
alapvető elemeit, működési elvét és egyes típusait.
Ezen napelemes megoldások és a tudományos kutatásuk megismerése
és ezen ismeret terjesztése sokat segít a nem megújuló
energiafelhasználás csökkentésében és a jövőben a zéró energiaigény
elérésére.
A kiválasztott épületeket benapozás szempontjából valós városi
szövetben és irányultsággal analizálja. A szimulációk Revit szoftver
Insight moduljában lett elkészítve, mely valós időjárási adatok alapján
állítja elő a besugárzási adatokat. Így olyan értékeket mutat be a
dolgozat, melyek felhasználhatóak ennek az épületállománynak a
napenergia potenciáljának elemzésére, melyből megbecsülhető a
felhasználható energiamennyiség is.
A TDK dolgozatban generált adatokat össze lettek hasonlítva a
Budapest Főváros Önkormányzata által készített Nappal hajtva projekt
keretében létrehozott Budapest Szolár-Térkép adataival. Utóbbi
modell GIS alapú módszertannal készült. A vizsgálat egyik célja, hogy
megállapítsuk a kétféle módszertan adta eredmények közötti
különbségeket, illetve ezek okait.
A kutatás későbbi lépéseiben a kiválasztott épületek valós napelemes
termelési adatait felhasználva validáljuk a módszerek pontosságát



